SEAT Leon 1.4 TSI 92kW (125CV) St&Sp Style 2018 20199 Blanco Segunda Mano Madrid (8072)
SEAT Leon 1.4 TSI 92kW (125CV) St&Sp Style de segunda mano en Madrid. Coches de segunda mano, ocasión, seminuevos y km 0. Concesionarios SEAT en Madrid.
1.4 TSI 92kW (125CV) St&Sp Style (2018) de ocasión en Madrid
Ford C-Max Focus Diesel Focus Diesel 1.5TDCi Trend+ 120 Aan alle getroue lesers
Dankie vir al die wederkerigheid met my oor hierdie blog. Ek het besluit om nie weer gou hier te publiseer nie, maar gaan alles net so behou. Miskien laai ek eendag weer ‘n paar lekker gedigte op of wat.
1 Kommentaar	| Dinge	| Permalink
Bygedra deur kaneelsuiker	Psilocybin sampioene (magic mushrooms)
Uit my navorsing en genoeg tyd vir refleksie oor my bevindinge van hierdie eienaardige substans, het ek iets konkreets vasgevang om oor te skryf.
Nadat dit gedroog is, word ‘n algemene dosis van 1 tot 2.5 gram gekou en ingesluk. Meeste mense verkies om dit saam met iets af te sluk soos jogurt. Dit het nie ‘n skerp smaak nie, maar neig na bitter of frank. Na inname neem dit so ‘n halfuur om in te skop en dan werk dit vir omtrent vier ure. Baie mense sal getuig dat hierdie sampioene ‘n blywende indruk op hulle gemaak het, tot nuwe insig gelei het of ‘n spirituele belewenis teweeg gebring het. Eksperimentele navorsing op ‘n vertroude proefpersoon het die volgende resultate bepaal.
Dit maak mens bewus van jou ego; jou onderbewuste impulse en hoe aktief hulle jou lei. Terwyl dit op jou werk het jy ‘n sterker greep op jou onderbewuste. Impulse soos honger, dors, koue, pyn, gevaar, en selfbewustheid word so helder soos daglig. Jy sien hoe belaglik sterk hierdie impulse jou natuurlik beheer en jy kan nou kies om dit te ignoreer en eerder te sit en te fokus op al die onbekende inligting wat jou brein ewe skielik moet prosesseer. So jy bly dus eerder op een plek sit om te dink. Hierdie sit-en-dink gedrag kan vreemd voor kom vir ander wat nie verstaan wat met jou aangaan nie. Jy is eintlik bang dat mense op jou afkom en jou ondervra. Daarom is dit belangrik dat jy ‘n rustige omgewing kies met mense wat jou situasie sal verstaan of wees miskien afgesonder wanneer jy dit doen. Tog, dit is interessant om met hierdie nuwe gedagtes of “oë” na die wisselwerking tussen mense te kyk. Jy sien die dinamika van mense op ‘n metakognitiewe vlak en kan baie uit die ervaring leer.
Jy is nie net bewus van jou eie ego nie, maar ook van dié van ander. Jy sien hoe mense konstant hulself verdedig in ‘n gesprek. Jy sien die versperrings tussen mense, selfs vriende, en hoe almal teruggehou word deur etiket en sosiaal gekonstrueerde hindernisse. Jy sien ook die behoefte van mense om erken te word, sodat ander hul sal verstaan en aanvaar: hoe die ontkenning daarvan lei tot sosiale probleme, selfsug, jaloesie, ‘n dryf na status- ambisie, ‘n ego.
Saam met hierdie nuwe insig is daar ook ander “special effects” wat deurgaans met jou brein speel. Die kontras van kleure word sterker waargeneem. Sommige mense ervaar visuele en/of ouditiewe hallusinasies. My proefkonyn het die volgende te sê gehad oor sy/haar ondervinding:
“Met my eerste en moontlik laaste ‘shroom trip’ het ek in ‘n waterpoel geduik, langs ‘n rivier op rotse gelê, gebak in die sonnetjie en gestaar na die ring van berge om my onder die blouste blou. My gedagtes het vrylik gevloei, maar ek was steeds bewus van alles rondom my. In ‘n oomblik van introspeksie het ek oor die lewe en myself nagedink en tot nuwe gevolgtrekkings gekom wat ‘n blywende invloed op my huidige perspektief gehad het. Dit was een van die top 5 beste oomblikke van my lewe.”
Sover lyk my inskrywing baie sydig en lig dit net die positiewe aspekte van psilocybin sampioene uit. ‘n Waarskuwing of twee is moontlik gepas. Die substans is onwettig in Suid-Afrika. Verouderde sampioene kan toksies word. Dit is NOODSAAKLIK om te bevestig dat die regte spesie ingeneem word, want soortgelyke spesies is DODELIK. Jy gaan mees waarskynlik beheer verloor oor jou gedagtes. Party mense ervaar angs wat kan lei tot paranoia en dan sit hulle vir ongeveer 4 ure met die nagevolge. Indien jy twyfel of jy dit moet doen, bly weg!
6 Kommentaar	| Dinge	| Tagged: ego dood, hallusinogene, magic mushrooms, shrooms, towersampioene	| Permalink
Bygedra deur kaneelsuiker	“Kies geluk”
Ek het ‘n knop in my keel. Ek wag vir die foon om nie te lui nie. Eers dan sal alles wat ek wil sê haar tref.
Ek tik solank die boodskap wat alle bande tussen my en die persoon vir wie ek die liefste het sal sny.
“Totdat jy dit vir jouself gun om gelukkig te wees, kan ek jou nie in my lewe hê nie.”
Ek wag vir daai foon om te lui, sodat ek nog so ‘n bietjie langer kan hoop.
3 Kommentaar	| Dinge	| Tagged: laat gaan, Liefde, liefde maak seer	| Permalink
Bygedra deur kaneelsuiker	Digter
As jy jouself as ‘n digter verbeel,
Gaan loop eers op die strand.
Bou jou grootste, mooiste sandkasteel
En breek hom met jou hand.
4 Kommentaar	| Poësie	| Tagged: digkuns, digter, hoe om 'n gedig te skryf, verbeel	| Permalink
Bygedra deur kaneelsuiker	Die vorm van liefde
Daar is niks so teer en niks so sterk.
Soos ‘n seepbel met ‘n diamant vlerk.
As jy dit voel, dan voel dit reg,
Maar sê te vroeg dis daar, dan is dit weg.
Daar is niks so seer en niemand so swak
Soos wanneer jy die skerwe eet en kak.
1 Kommentaar	| Poësie	| Permalink
Bygedra deur kaneelsuiker	Vir die ‘non’
Jy het gesê liefde is niet.
In oorgee is daar geen eer.
Gemak verander in verdriet.
Ek het gesê dat liefde bestaan:
Dis heerlik, hemels, hartseer;
Ver van my bereik of verstaan.
Ons het apart of saam besluit
Om nie tweede te kies nie.
Eerder alleen wees as met verwyt,
Want niks minder as ‘n prinses
Of ridder is goed genoeg nie.
Maar sê nou ons word oud,
En die nagte al meer eensaam
En die winters al meer koud,
Sal jy met my trou, sodat
Ons iemand het om mee te spot;
Iemand om ons regop te hou
Wanneer ons wil swig voor die lot?
1 Kommentaar	| Poësie	| Tagged: eensaamheid, kinderlike drome, Liefde	| Permalink
Bygedra deur kaneelsuiker	Soetbitter verligting
Leave a Comment »	| Dinge	| Permalink
Bygedra deur kaneelsuiker	« Vorige Inskrywings Onlangse Kommentaar
kaneelsuiker on Hubbly Bubbly: wat, waarom en…sonja le roux on Hubbly Bubbly: wat, waarom en…Heleen on Hubbly Bubbly: wat, waarom en…kaneelsuiker on Hubbly Bubbly: wat, waarom en…Karlina on Hubbly Bubbly: wat, waarom en…	Kategorieë
Kaneelsuiker	Create a free website or blog at WordPress.com. The Contempt Theme.	Follow